Helen Dickinson ระบุว่าในปี 2021 ชุดอยู่บ้านได้กลับมาเป็นแฟชั่น เนื่องด้วยอะไร
ก. การเลี่ยงการจัดกิจกรรมเฉลิมฉลองคริสต์มาส
ข. ยอดขายเสื้อผ้าทางการโตช้าลง
ค. การกลับมา Work From Home
ง. หลายคนเตรียมพร้อมสำหรับการควบคุมสถานการณ์ต่างๆ ที่อาจเกิดขึ้นในอนาคต
ข้อที่ถูกต้องคือ ง.  เพราะว่า ตั้งแต่โควิด-19 ระบาด หลายๆ คนคงไม่ได้มีโอกาสซื้อเสื้อผ้าสำหรับใส่ไปข้างนอกมากนัก กลับกันก็ซื้อชุดอยู่บ้านมากขึ้น เพราะในเมื่อไม่ได้ออกไปไหนก็ต้องหาเสื้อผ้าใส่สบายๆ อยู่บ้านกันสักชุดสองชุด แถมเกิดการระบาดของสายพันธุ์โอไมครอนอีก เรื่องนี้ทำให้เกิดความเปลี่ยนแปลงในอุตสาหกรรมค้าปลีกที่ว่า ผู้บริโภคซื้อเสื้อผ้าใส่อยู่บ้านมากขึ้น ซื้อเสื้อผ้าออกงานลดลง 

Helen Dickinson ระบุเองว่าในปี 2021 ชุดอยู่บ้านได้กลับมาเป็นแฟชั่น เนื่องด้วยหลายคนเตรียมพร้อมสำหรับการควบคุมสถานการณ์ต่างๆ ที่อาจเกิดขึ้นในอนาคต และเสริมว่า คำแนะนำ (จากรัฐบาล) ในการกลับมา Work From Home และเลี่ยงการจัดกิจกรรมเฉลิมฉลองคริสต์มาส ทำให้ยอดขายเสื้อผ้าทางการโตช้าลง

สาเหตุที่ทำให้เทรนด์ชุดอยู่บ้านยังจะอยู่ไปอีกสักพัก คือ การระบาดของสายพันธุ์โอไมครอน ในช่วงปลายปี 2021 ทำให้จากที่ผู้คนเตรียมซื้อเสื้อผ้าสำหรับการเฉลิมฉลองปลายปี ก็ต้องกลับมาคิดทบทวนอีกครั้ง ส่วนกิจกรรมเฉลิมฉลองต่างๆ ก็ถูกยกเลิกไปไม่น้อย

ทั้งนี้ ในประเทศไทยก็พบการระบาดของสายพันธุ์โอไมครอนเช่นกัน โดยในวันที่ 20 ธันวาคม 2021 ก็พบการติดเชื้อภายในประเทศครั้งแรก ส่วนรัฐบาลก็ออกมาตรการต่างๆ เช่น ยกเลิก Test & Go ส่วนภาคเอกชนก็มีแนวโน้มกลับมาทำงานแบบ Work From Home กันอีกครั้ง